Сүхбаатар дүүрэг

Сүхбаатар дүүрэг (монгол бичгээр  - sükebaɣatur, сүхэбагатур) — Монгол Улсын Нийслэл Улаанбаатарын дүүрэг. 20 хороонд хуваагддаг. 

Сүхбаатар дүүрэг анх 1965 оны 4-р сарын 14-нд БНМАУ-ын АИХ-ын Тэргүүлэгчдийн 79-р зарлигаар “Сүхбаатарын район” нэртэй байгуулагдсан юм. Тэр үедээ 44 хороо, 19542 өрх, 96,6 мянган хүн амтай газар нутгийн хувьд томоохон район болон байгуулагдан даруй 60 орчим жилийн нүүрийг үзэж байна. 1992 оны Засаг захиргаа, нутаг дэвсгэрийн нэгжийн өөрчлөлтөөр Сүхбаатар, Чингэлтэй гэсэн хоёр дүүрэгт хувааж шинээр зохион байгуулагдсан түүхтэй. Тус дүүрэг нь Дамдины Сүхбаатарын нэрээр нэрлэгджээ. 

Улаанбаатар хотын төвд орших тус дүүрэг 21.8 мянган га газар нутагтай, 2010 оны эцсээр 20 хороо, 36,165 өрхтэй, 136,891 хүн амтай байв. Үүний хамт тус дүүрэгт нийслэлийн төр, засаг, соёл боловсрол, шинжлэх ухааны төв байгууллагууд төвлөрөн үйл ажиллагаа явуулж байдаг онцлогтой. Үүнд, Төрийн ордон, 13 орны элчин сайдын яам, Засгийн газрын яамд, Дэлхийн банк, НҮБ-ын Хөгжлийн Хөтөлбөр, Хөгжлийн Банк Монгол Улсын Их Сургууль, Монгол Улсын Шинжлэх Ухаан Технологийн Их Сургууль зэрэг орно.

 Дүүргийн Иргэдийн Төлөөлөгчдийн Хурал 
Тус дүүргийн иргэдийн Төлөөлөгчдийн Хурлын тэргүүлэгчдийн болон Хурлын даргаар 1992-1994 онд Л.Дамдин, 1994-1996 онд Ж.Хорлоо, 1996-2000 онд Д.Энхбаяр, 2000-2004 онд Б.Цэрэн, 2004-2008 онд С.Батхуяг, 2008-2010 онд Г.Өлзийбүрэн, 2011 онд А.Амарсайхан, 2012-2016 онд Б.Ган-Эрдэнэ, 2016-2020 онд Э.Ганбат нар ажиллаж байсан бөгөөд 2020 оноос Б.Энхболд ажиллаж байна.

 Хороодын олон нийтэд танил болсон газрууд 

ХорооОлон нийтэд танил газар 1ҮСАХ, 1-р амаржих газар, Шангри-Ла худалдааны төв, Улсын Төв Номын Сан2Элит сургууль, Цирк, Ниссан моторс, 1-р дунд сургууль3Миний дэлгүүр, Номун хотхон4Сант сургууль,45-р сургууль5Улаанбаатар их дэлгүүр, Өгөөж, 6-р сургууль6Монгол 3-р дунд сургуулиас урагш МУИС хүртэл, Сүхбаатарын талбай711-р хороолол, Орчлон сургууль8Авто плазагаас урагш Багшийн дээд хүртэл, Спортын төв ордон93-р сургуулийн ойролцоо10100 айл11100 айл, Сонсголын бэрхшээлтэй хүүхдийн сургууль, Цагдаагийн гудамж123 буудал, 32-ын тойрог134 буудал146 буудал15Дамбадаржаа, 58-р дунд сургууль16Бэлх17Дамбадаржаа18Бэлх19Шарга морьт20Бэлхийн шинэ эцэс

Цахим холбоос

Албан ёсны хуудас 

Ангилал:Улаанбаатарын дүүрэг